II.

KOMUNIKĀCIJAS STRATĒĢIJA 1. Paņēmieni mērķa sasniegšanai — sakarus ar masu informācijas līdzekļiem vajadzētu nodibināt savlaicīgi, pievēršoties čempionātiem vai sacensībām, — sadarbība starp policijas, vietējo iestāžu, valsts iestāžu, futbola organizāciju, UEFA, FIFA un citu iestāžu preses dienestiem, iepazīstinot ar nepārprotamu politiku vai pārskatu par atsevišķu iestāžu atbildības jomām, — atbilstīgas sistēmas izveide, lai sniegtu policijas informāciju visiem tiem, uz kuriem tā attiecas, tostarp futbola federācijai, līdzjutēju klubiem, tūrisma birojiem, pārvadātājiem un citiem uzņēmējiem, — informācijas mape apmeklētājiem no ārzemēm, iespējams apvienojumā ar pārējo tūristiem paredzēto informāciju, — skaidri apzīmēta preses centra izveide uz čempionāta laiku, kopā ar preses pilnvarotajiem un masu informācijas līdzekļu pārstāvjiem, — ikdienas preses konferences, interviju un citu atbilstīgu informācijas iespēju sniegšana čempionātu laikā, — preses konferenču rīkošana pirms čempionātiem, lai skaidri noteiktu pieeju sadarbībai ar presi. 2. Līdzekļi mērķa sasniegšanai/padomi, kā gūt panākumus — profesionālu preses korespondentu iecelšana vietējā, reģionālā un centrālā mērogā, — vairākās valodās runājoši policijas preses pilnvarotie, kuri preses centrā ir pieejami masu informācijas līdzekļiem, — valsts vai divu valstu informatīvas mapes izveide, — informācijas izveide, ņemot vērā vietējo kolorītu, — ziņojumu par drošību un sporta būvēm iekļaušana vietējā tūrisma biroja publikācijās un citos vietējos laikrakstos un publikācijās, — publiskot ziņas par to, cik daudzi cilvēki aizturēti par sabiedriskās kārtības traucējumiem, par ieroču nēsāšanu, par viltotām biļetēm, par biļešu pārdošanu melnajā tirgū, par dzērumu, utt., — starptautisko, valsts un vietējo masu informācijas līdzekļu ziņojumu izvērtējums saistībā ar sagatavošanās darbiem un čempionātu norisi, — valsts darba grupas izveide sadarbībai masu informācijas līdzekļu politikas jomā. 3. Svarīgas tēmas pārdomām 1. Jānosaka vēstījuma galvenā doma Komentārs: Vispirms jānosaka, kādai būtu jābūt vēstījuma galvenajai domai. Tā skaidri jāliek saprast intervijās ar žurnālistu/žurnālistiem. 2. Vēstījuma galvenajai domai jābūt sasniedzamai. Komentārs: Nevajag paust tādus viedokļus, kuriem nav praktiskas nozīmes. Gadījumos, ja tas tiek darīts, masu informācijas līdzekļu spēja ietekmēt uzvedību samazinās. Tādēļ jāturpina īstenot policijas izsludinātā politika. 3. Savlaicīga sagatavošanās Komentārs: Jāizmanto laiks kopš kandidatūras iesniegšanas līdz čempionāts sākumam, lai rūpīgi sagatavotu masu informācijas līdzekļu politiku, precīzi paredzot policijas/iestāžu atsevišķos uzdevumus un atbildības jomas. 4. Plānošana Komentārs: Jāiekļauj masu informācijas līdzekļu politika visā plānošanas posmā un jāuzņemas iniciatīva, nosakot, tieši kad masu informācijas līdzekļiem jāsniedz informācija. 5. Masu informācijas līdzekļu kontaktu nepārtrauktība un biežums Komentārs: Ir ārkārtīgi svarīgi, lai informācijas apmaiņa un iespējas preses/masu informācijas līdzekļu informēšanai tiktu nodrošinātas nepārtraukti un regulāri. Būtu jāņem vērā masu informācijas līdzekļu vajadzība informāciju iegūt ātri. 6. Masu informācijas līdzekļu projekti Konkrētu masu informācijas līdzekļu projektu laikā policijai un iestādēm būtu jāparūpējas par to, lai policijas informācijas jomā pietiekama uzmanība tiktu pievērsta policijai. 7. Gatavība atrisināt incidentus Komentārs: Tiklīdz notiek kaut vai tikai viens incidents, masu informācijas līdzekļu interese no sporta notikumiem tūdaļ pievēršas sabiedriskās kārtības traucējumam. Būtu jāņem vērā apstāklis, ka sporta reportierim ir cits redzes leņķis nekā policijas reportierim. 8. Masu informācijas līdzekļu pārstāvji ir izdomas bagāti Komentārs: Būtu jāņem vērā arī apstāklis, ka masu informācijas līdzekļi meklēs informāciju arī no citiem avotiem, ne tikai no policijas. Īpaša uzmanība būtu jāpievērš policijas stratēģijai un policijas spējai iejaukties. 9. Pieejamība, vispusība un aktualitāte Komentārs: Jādara masu informācijas līdzekļiem zināms, kā policija/iestādes rīkosies vajadzības gadījumā. Nav iemesla baidīties no masu informācijas līdzekļiem, ja policijas plāns un sagatavošanās ir adekvāti. Policijai būtu jāsniedz visaptveroša informācija. Šai informācijai būtu jābūt pārbaudāmai un atjauninātai. 10. Pārliecības demonstrēšana Komentārs: Ir svarīgi, lai atsevišķi policijas sagatavošanās pasākumi tiktu veikti ar pārliecību un lai šī pārliecība tiktu nodemonstrēta un pausta masu informācijas līdzekļiem. Policijai un iestādēm būtu jāuzņemas pilnīga atbildība par to veiktajiem drošības pasākumiem. 11. Intervijas Komentārs: Būtu jāveic pasākumi, lai sagatavotu policijas iestādes kontaktiem ar masu informācijas līdzekļiem. Jānodrošina, lai policisti uztur kontaktus, atrodoties darbam piemērotā vietā. Ar plašsaziņas līdzekļiem būtu vēlams kontaktēties mutiski un personiski. 12. Ierobežojumi Jāsniedz informācija par atsevišķām policijas atbildības un iejaukšanās jomām. Komentārs: Būtu vajadzīga skaidra vienošanās starp dažādām iestādēm par to, kam ir jāinformē masu informācijas līdzekļi un kāda veida informācija ir jāsniedz. Uzstājoties masu informācijas līdzekļos, policijai un iestādēm būtu jākoncentrējas uz savām atbildības jomām un iejaukšanos. 13. Neveiksmes/savstarpēji pārmetumi Komentārs: Neveiksmju gadījumos partneriem būtu jāizvairās no apspriedēm masu informācijas līdzekļos un no savstarpējiem pārmetumiem. 14. Sadarbība Komentārs: Politiku masu informācijas līdzekļu jomā nekad nevajadzētu izstrādāt bez konsultēšanās ar pārējiem partneriem. Politika masu informācijas līdzekļu jomā pati par sevi ir sadarbības process. 15. Vienošanās ar ārvalstu policijas grupām attiecībā uz informācijas sniedzējiem Komentārs: Ja organizētājai valstij atbalstu sniedz policijas grupas no citām valstīm un ja masu informācijas līdzekļi ārvalstu policistus uzrunā tieši, būtu jāvienojas par to, ka jautājumus pāradresē organizētājas valsts policijas informācijas dienestiem. Šajā punktā pieļaujami izņēmumi gadījumos, ja atbalstu sniedzošā policijas grupa ar organizētājas valsts atļauju grupā ir iekļāvusi pati savu īpašu preses pilnvaroto (pārstāvi). 16. Līdzjutēju izcelsmes valsti pārstāvošo policijas kolēģu iesaistīšanās Komentārs: Intervijās/preses konferencēs, kas notiek līdzjutēju izcelsmes valstī, būtu jāizmanto šīs valsts kolēģu palīdzība. Viņiem ir iespējas un sakari ar presi, viņi pazīst vietējos un savas valsts reportierus, tostarp viņu pārstāvēto preses organizāciju uzskatus. 17. Valsts preses dienestu saraksta sagatavošana organizētājas valsts policijas vajadzībām Komentārs: Katras valsts policijas dienestam organizētājas valsts policijas vajadzībām būtu jāsagatavo svarīgāko preses dienestu saraksts, norādot nozares, kurām tie pievēršas. Izmantojot šo sarakstu, organizētājas valsts policija var nodot informāciju tieši šiem preses dienestiem. 18. Jāņem vērā preses dienesta veids Komentārs: Sniedzot informāciju par drošību, jāņem vērā preses dienesta veids un nozares, kurām tas pievēršas. Sporta reportieriem ir mazāk pieredzes, sniedzot informāciju par drošību. To būtu jāņem vērā, sagatavojot informāciju presei un izdodot preses paziņojumus. 19. Kopīgas valsts darba grupas izveide Komentārs: Būtu jāizveido kopīga darba grupa, iekļaujot tajā visus partnerus: policiju, kas atbildīga par spēļu norises vietām, centrālo informācijas biroju futbola huligānisma jautājumos, futbola organizāciju un valsts iestādes. 20. Faktoloģiskā informācija Komentārs: Visiem policijas un iestāžu pārstāvjiem, kontaktējoties ar masu informācijas līdzekļiem, būtu jāizmanto viena un tā pati pamatinformācija un būtu jāizsakās pēc iespējas precīzi. Lai koordinētu faktoloģisko informāciju, var būt noderīgi izstrādāt kopīgas informatīvas piezīmes un standarta atbildes uz regulāri uzdotiem jautājumiem. Katru dienu būtu jānotiek informācijas apmaiņai par jautājumiem, kurus uzdod masu informācijas līdzekļi. 21. Rakstiski paziņojumi Komentārs: Preses konferences būtu jāpapildina ar rakstiskiem paziņojumiem. Tiem piemīt šādas priekšrocības: — tekstu var rūpīgi pārdomāt, — tekstus var atļaut izmantot presei, — tiek nodota nepārprotama ziņa (vēlāk nav iebildumu par “pārpratumiem”). 22. Informācijas mape Līdzjutēju vajadzībām būtu jāsagatavo informācijas mape, kurā jānorāda, kāda uzvedība ir kulturāli pieņemama, kāda – nav pieņemama un kādu likuma pārkāpumu gadījumos notiks iejaukšanās. Būtu jāpiedāvā padomi arī par citiem jautājumiem, lai panāktu, ka līdzjutēji jūtas gaidīti. Mapes vajadzētu izdalīt, pārdodot biļetes. 23. Sabiedrības iesaistīšana Komentārs: Sabiedrību var aicināt aktīvi iesaistīties, informējot policiju par aizdomīgu uzvedību. 24. Stratēģija pasākuma beigās Tuvojoties čempionāta noslēgumam, preses centrs būtu jāslēdz, bet informācija būtu jāturpina sniegt, izmantojot galveno policijas komandpunktu. Būtu jāpaziņo, kad policijas preses pilnvarotais būs pieejams izvērtējuma veikšanai un pēdējai preses konferencei. 25. Masu informācijas līdzekļu politikas izvērtējums Komentārs: Pēc čempionāta beigām būtu jāsagatavo novērtējuma ziņojums par īstenoto masu informācijas līdzekļu politiku un par pieredzi, kas gūta darbā ar masu informācijas līdzekļiem. Būtu jāatzīmē tie aspekti, kuri var noderēt kā mācība nākotnei. Būtu jāaplūko arī policijas spēki no citām valstīm, kuri snieguši atbalstu. 26. Eiropas Savienības policijas sadarbības pārbaudes lapas novērtējums sakarā ar masu informācijas līdzekļu politiku Organizētājas valsts policijai valsts masu informācijas līdzekļu politikas novērtējumu būtu jāizmanto par pamatu lemjot, vai atsevišķi aspekti Eiropas Savienības pārbaudes lapā būtu jāpapildina vai jāgroza.